Як адзначыла старшыня Батчынскага сельвыканкама Святлана Гангала, праект на самай справе рэалізоўваўся вялікай і дружнай талакою. Драўляныя элементы выканалі ў Кобрынскім політэхнічным каледжы, з лесам дапамог Кобрынскі доследны лясгас, з транспартам і пяском – Кобрынская птушкафабрыка і ААТ “Батчы”, грыбок прывезла КУШВП ЖКГ “Кобрынскае ЖКГ”, дырэктар ААТ “Надзея” Юрый Цапко прадставіў турнік і спартыўныя брусы. Што ж датычыцца свята, то яно атрымалася на славу. У арганізацыі прынялі ўдзел СТАА “ВП Палессе”, ААТ “Кобрынскі масларобна-сыраробны завод”, Кобрынскі хлебазавод, аграэкасядзіба “Васількова”, выдатным падарункам сталі выступленні маладых артыстаў Кобрынскай раённай клубнай сістэмы і Кобрынскага Палаца культуры. Асобнай падзякі заслужылі людзі, якія жывуць на гэтай зямлі.